აჟარა
აჟარა, აჯრა, აჭრა — მთა საქართველოში, აფხაზეთის ავტონომიურ რესპუბლიკაში, გუდაუთის მუნიციპალიტეტში. მდებარეობს კავკასიონის მთავარ წყალგამყოფ ქედზე, საქართველოსა და რუსეთის კრასნოდარის მხარის საზღვარზე, მდინარე ავადჰარის სათავეებთან. სიმაღლე ზღვის დონიდან 2908 მ. აგებულია კამბრიულისწინა და პალეოზოური გრანიტებით. კალთებზე სოჭნარია, ზემოთ — სუბალპური და ალპური მდელოები.